proxectonos/corpus_dominio_legal_administrativo_tmp huggingface dataset:
ORDE do 20 de xuño de 2000 pola que se declara de interese galego a Fundación Pública Hospital Comarcal do Salnés e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/07/2000

Con data do 14 de xuño de 2000, foi publicada no Diario Oficial de Galicia a orde da Consellería da Presidencia e Administración Pública do 5 de
xuño de 2000 pola que se clasifica como de interese sanitario a Fundación Pública Hospital Comarcal do Salnés, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos ten como obxecto a realización de actividades de promoción, prestación e xestión directa ou indirecta de recursos e servicios sanitarios, a docencia e investigación de ciencias da saúde e a promoción da saúde individual e colectiva da comunidade en calquera das súas vertentes, así como a realización doutras actividades que poden colaborar á consecución do obxectivo fundacional.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificado pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Pública Hospital Comarcal do Salnés ó cumpri-los seus estatutos ás prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Pública Hospital Comarcal do Salnés no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, reformada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de dar publicidade suficiente as súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 20 de xuño de 2000.
José María Hernández Cochón
Conselleiro de Sanidade e Servicios Sociais
RESOLUCIÓN do 8 de xuño de 2000 pola que se inscribe a Asociación de Amigos del Camino de Santiago de Alcañiz no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/07/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago de Alcañiz, do 5 de xuño de 2000.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de Alcañiz quede inscrita no Rexistro de Entidades de Promoción do Camiño de Santiago co número 119.
Santiago de Compostela, 8 de xuño de 2000.
Andrés González Murga
Secretario xeral da Consellería de Cultura,
Comunicación Social e Turismo
DECRETO 170/2000, do 22 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do alargamento e mellora da C-531 de Vilagarcía de Arousa a N-640 en Caldas de Reis (Alto do Pousadoiro). (Clave PO/00/50.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/07/2000

Con data do 6 de xuño do 2000, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do alargamento e mellora da C-531 de Vilagarcía de Arousa a N-640 en Caldas de Reis (Alto do Pousadoiro). (Clave PO/00/50.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día vintedous de xuño de dous mil.
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado no alargamento e mellora da C-531 de Vilagarcía de Arousa a N-640 en Caldas de Reis (Alto do Pousadoiro) (clave PO/00/50.1).
Santiago de Compostela, vintedous de xuño de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 14 de xuño de 2000 pola que se convoca o Premio Galicia á Innovación Empresarial correspondente ós Premios Galicia de Investigación 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/07/2000

A Orde do 14 de xuño de 2000, publicada no DOG do mércores 21 de xuño, convoca o Premio
Galicia á Innovación Empresarial correspondente ós Premios Galicia de Investigación 2000.
Por erro non se publicou o modelo oficial de solicitude ó que se alude na base terceira, polo que se procede agora á súa publicación.
CORRECCIÓN de erros.-Orde do 14 de xuño de 2000 pola que se convoca o Premio Antonio López Ferreiro de Investigación Humanística e o Premio para Investigadores Mozos (área de humanidades), correspondentes ós Premios Galicia de Investigación 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/07/2000

A Orde do 14 de xuño de 2000, publicada no DOG do número 21 de xuño, convoca o Premio Antonio López Ferreiro de Investigación Humanística e o Premio para Investigadores Mozos (área de humanidades), correspondentes ós Premios Galicia de Investigación 2000.
Por erro non se publicou o modelo oficial de solicitude ó que se alude na base cuarta, polo que se procede agora á súa publicación.
DECRETO 181/2000, do 22 de xuño, polo que se dispón a substitución de representantes da Xunta de Goberno da Universidade de Vigo no Consello Social da citada universidade.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/07/2000

Os artigos 3 e 5 da Lei 5/1987, do 27 de maio (DOG nº 103, do 2 de xuño), do Consello Social da Universidade e do Consello Universitario de Galicia, determinan, respectivamente, o número de membros que compoñen o Consello Social da Universidade e o número e a forma de elección dos representantes da Xunta de Goberno da Universidade nesa institución.
Na Universidade de Vigo producíronse as baixas como representantes da Xunta de Goberno desa universidade no Consello Social de Alejandro V. Gómez Soler e Víctor M. Martínez Cacharrón, e a súa substitución, respectivamente, por Juan Carlos Carpintero Sánchez e Gonzalo Marino González.
Así mesmo, recibíronse nesta consellería, en cumprimento do artigo 8 da citada Lei autonómica 5/1987, os documentos preceptivos por parte dos novos membros designados de non incorrer en incompatibilidade.
Por todo iso, dada a designación presentada polo organismo correspondente, e por proposta do conselleiro de Educación e Ordenación Universitaria, en cumprimento do artigo 7 da Lei 5/1987, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.-Nomear como membros do Consello Social da Universidade de Vigo a Juan Carlos Carpintero e a Gonzalo Marino González en representación da Xunta de Goberno da Universidade de Vigo.
Estas persoas substitúen, respectivamente, e polo mesmo concepto, a Alejandro V. Gómez Soler e a Víctor M. Martínez Cacharrón, que cesan como membros da Xunta de Goberno do Consello Social da Universidade de Vigo, agradecéndolle-los servicios prestados.
Disposición derradeira
Única.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintedous de xuño de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CORRECCIÓN de erros.-Decreto 158/2000, do 22 de xuño, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de estrada provincial 3603 ampliación, mellora e seguridade vial do p.k. 1,20 ó 2,60 de Ferrol a Covas (travesía de Serantes) (Programa de Actuación da Rede Provincial de Estradas) (Plan 2000 Estradas) primeira fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/07/2000

Advertidos erros no epígrafe baixo o que se sitúa o devandito decreto, cómpre face-la oportuna corrección.
Nas páxinas 10.246 e 10.258, onde di: «Consellería de Política Territorial, Obras Públicas e Vivenda», debe dicir: «Consellería de Xustiza, Interior e Relacións Laborais».
CORRECCIÓN de erros.-Decreto 159/2000, do 22 de xuño, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de estrada provincial 8203 mellora do trazado do p.k. 1,44 ó 4,70 de Vedra a Ponte de Santa Lucía (Programa de Actuación da Rede Provincial de Estradas) (Plan 2000 Estradas) primeira fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/07/2000

Advertidos erros no epígrafe baixo o que se sitúa o devandito decreto, cómpre face-la oportuna corrección.
Nas páxinas 10.246 e 10.259, onde di: «Consellería de Política Territorial, Obras Públicas e Vivenda», debe dicir: «Consellería de Xustiza, Interior e Relacións Laborais».
DECRETO 179/2000, do 22 de xuño, polo que se crea un centro de atención a persoas maiores-apartamentos tutelados en Antas de Ulla (Lugo).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/07/2000

No eido da asistencia social, a Comunidade Autónoma de Galicia ten competencia exclusiva, segundo o disposto no artigo 27.23º do seu Estatuto de autonomía, en concordancia co artigo 148.1º 20 da Constitución española.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servicios sociais, pola que se ordenan e regulan os aspectos básicos dun sistema integrado de servicios sociais como servicio público da Comunidade Autónoma de Galicia, estructurado en dous niveis de atención, primaria e especializada.
A dita norma veu regula-los servicios sociais de atención especializada dirixidos ó colectivo de persoas maiores, e establecer determinados programas e equipamentos, entre os que figuran as residencias e os centros de atención diurna, encamiñados a acada-la atención integral, a autonomía persoal e a participación social deste sector poboacional.
En desenvolvemento da lei, e co fin de garantiza-la adecuada prestación dos servicios, controla-la calidade da atención e recoñece-los dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servicios sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais así como para o inicio ou cesamento das súas actividades, especificando os requisitos xerais que eles deben cumprir.
Neste sentido, segundo o disposto no artigo 29 da Lei 4/1993, de servicios sociais e o artigo 6 do Decreto 243/1995, para a creación de centros de servicios sociais propios da Administración autonómica, será necesaria unha norma con rango de decreto, e orde da consellería competente para o inicio das súas actividades.
En consecuencia, e tendo en conta que a disposición derradeira da Lei 4/1993 autoriza a Xunta de Galicia para dicta-las disposicións necesarias para o desenvolvemento e a aplicación da lei, e por proposta do conselleiro de Sanidade e Servicios Sociais logo de deliberación do Consello da Xunta
de Galicia, na súa reunión do día vintedous de xuño de dous mil,
DISPOÑO:
Artigo único.-Créase un centro de atención a persoas maiores-apartamentos tutelados en Antas de Ulla ( Lugo).
Disposicións derradeiras
Primeira.-Autorízase o conselleiro de Sanidade e Servicios Sociais para o desenvolvemento e execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintedous de xuño de dous mil.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
ORDE do 28 de xuño de 2000 pola que se fixa prezo de venda ó público da publicación Anuario de Estatística Agraria 1998.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 05/07/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público da publicación editada por esta consellería, que se relaciona no anexo.
2. Este prezo entenderase con IVE incluído.
Santiago de Compostela, 28 de xuño de 2000.
Cástor Gago Álvarez
Conselleiro de Agricultura, Gandería
e Política Agroalimentaria
ANEXO I
-Anuario de Estatística Agraria 1998: 6.500 pesetas.
RESOLUCIÓN do 27 de xuño de 2000 conxunta da Secretaría Xeral de Investigación e Desenvolvemento da Consellería da Presidencia e Administración Pública e da Dirección Xeral de Desenvolvemento Rural da Consellería de Agricultura, Gandería e Política Agroalimentaria, pola que se adxudican as bolsas para formación en temas de investigación agraria de técnicos especialistas das ensinanzas dos ciclos formativos de grao medio, superior ou equivalentes en especialidades agrarias, convocadas no anexo V da Orde do 14 de abril de 2000 (Diario Oficial de Galicia do 25 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/07/2000

A Orde do 14 de abril de 2000 (DOG do 25 de abril), pola que se aproban as bases que rexerán as convocatorias de axudas e de bolsas correspondentes ó Programa de investigación agraria do Plan galego de IDT, prevé no anexo V, a concesión de bolsas para formación en temas de investigación agraria de técnicos especialistas das ensinanzas dos ciclos formativos de grao medio, superior ou equivalentes en especialidades agrarias.
As solicitudes admitidas para participar na dita convocatoria foron estudiadas pola correspondente comisión designada para o efecto. De acordo coa proposta elaborada pola dita comisión.
RESOLVO:
Primeiro.-Concedérlle-las bolsas de formación en temas de investigación agraria de técnicos especialistas das ensinanzas dos ciclos formativos de grao medio, superior ou equivalentes en especialidades agrarias os seguintes solicitantes, de acordo coa puntuación acadada:
* Centro de Investigacións Agrarias de Mabegondo.
Titular: Domínguez Piñeiro, Eva Mª.
Suplente: González, Martínez, Juan Carlos.
* Estación de Viticultura e Enoloxía de Galicia
Titular: Aguión Sandá, Mª de los Ángeles.
Suplente: Gancedo Muriente Nuria.
Segundo.-No caso de producirse a renuncia dos seleccionados en primeiro lugar, poderán cubrirse as vacantes cos suplentes seleccionados como tales.
Terceiro.-O financiamento dos custos das bolsas outorgadas farase con cargo á aplicación orzamentaria 04.07.432A.480.0 dos orzamentos xerais da Comunidade Autónoma, do xeito seguinte:
Ano 2000: 1.430.000 ptas. (8.594,47 euros).
Ano 2001: 1.020.000 ptas. (6.130,32 euros).
As prórrogas dun ano se as houbese financiaranse con cargo á aplicación 09.02.432A.480.1 dos orzamentos xerais da Comunidade Autónoma.
Cuarto.-Esta resolución non pon fin á vía administrativa, e contra ela poderán os interesados interpoñer recurso de alzada ante o conselleiro da Presidencia e Administración Pública no prazo dun mes contado a partir do día seguinte ó da publicación desta resolución no Diario Oficial de Galicia.
Santiago de Compostela, 27 de xuño de 2000.
Miguel Ángel Ríos FernándezJosé Mariano Pérez Fernández
Secretario xeral de InvestigaciónDirector xeral de Desenvolvemento
e DesenvolvementoRural
ORDE do 28 de xuño de 2000 pola que se fixa o prezo de venda ó público da publicación A Propiedade Comunal no Século XIX.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 05/07/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público da publicación editada por esta consellería, que se relaciona no anexo.
2. Este prezo entenderase con IVE incluído.
Santiago de Compostela, 28 de xuño de 2000.
Cástor Gago Álvarez
Conselleiro de Agricultura, Gandería
e Política Agroalimentaria
ANEXO I
-A Propiedade Comunal no Século XIX: 3.200 pesetas
RESOLUCIÓN do 23 de xuño de 2000 pola que se ordena a publicación do acordo do Consello da Xunta de Galicia, do 22 de xuño de 2000, polo que se modifica a relación de postos de traballo da Secretaría Xeral para o Deporte da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/07/2000

O Decreto 146/2000, do 19 de maio (DOG nº 116, do 15 de xuño), polo que se modifica a estructura orgánica dos centros directivos dependentes da Presidencia da Xunta, no seu artigo único dá nova redación ó artigo 7 do Decreto 261/1994, do 29 de xullo, modificado polo Decreto 71/1995, do 10 de marzo, no que se regula a estructura e funcións da Secretaría Xeral para o Deporte.
Todo isto fai necesario modifica-la relación de postos de traballo da devandita secretaría xeral.
En consecuencia, por proposta da Consellería da Presidencia e Administración Pública, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de
Galicia, na súa reunión do vintedous de xuño de dous mil, adoptou o seguinte
ACORDO:
1º Modifica-la vixente relación de postos de traballo da Secretaría Xeral para o Deporte da Consellería da Presidencia e Administración Pública, nos termos que se sinalan no anexo a este acordo.
2º Ordena-la publicación de dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintedous de xuño de dous mil, relativo á modificación da relación de postos de traballo da Secretaría Xeral para o Deporte da Consellería da Presidencia e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 23 de xuño de 2000.
Jaime Pita Varela
Conselleiro da Presidencia e Administración Pública
ANEXO
Na relación de postos de traballo da Consellería da Presidencia e Administración Pública, publicada no DOG nº 227, do 27 de novembro de 1995, prodúcense as seguintes modificacións:
Persoal funcionario
-Na páxina 8.675, no centro de destino SUBDIREC. XERAL INFRAESTRUCT. DEPORTIVA, o posto PR.P04.00.002.15570.018.-XEFE SECCIÓN OBRAS DEPORTIVAS, modifícase como segue:
Código do posto: PR.P04.00.002.15570.018.
Denominación: XEFE SECCIÓN OBRAS DEPORTIVAS.
Vacante: SI.
Nivel: 25.
Complemento específico: 1.216.404.
Tipo posto: N.
Forma provisión: C.
Grupo: AB.
Corpo/escala: ESPECIAL.
Titulación académica: 3015.
-Na páxina 8.680, no centro de destino INEF-GALICIA (BASTIAGUEIRO-OLEIROS), o posto PR.P49.40.101.15570.001.-XERENTE, modifícase como segue:
Código do posto: PR.P49.40.101.15570.001.
Denominación: XERENTE.
Vacante: SI.
Nivel: 28.
Complemento específico: 1.459.680.
Tipo posto: S.
Forma provisión: LD.
Grupo: AB.
Corpo/escala: XERAL.
No devandito DOG e nas páxinas que se especifican a continuación substitúense tódolos postos dos centros de destino que se relacionan polos seguintes:
RESOLUCIÓN do 28 de xuño de 2000 pola que se fai público o acordo do Parlamento de Galicia relativo á elección de tres membros do Consello de Contas de Galicia.
PARLAMENTO DE GALICIA — II. AUTORIDADES E PERSOAL — 05/07/2000

O Pleno do Parlamento de Galicia, na súa sesión do día 27 de xuño de 2000, acordou elixir membros do Consello de Contas de Galicia, de conformidade co establecido no artigo 12.1º da Lei 6/1985, do 24 de xuño, para cubrir cada unha das tres vacantes que se producirán o día 20 de xullo por esgotamento do mandato dos seus titulares, a
-Luciano Fariña Busto, por 65 votos.
-Francisco Torres Cobo, por 65 votos.
-Daniel Barata Quintas, por 64 votos.
O que se publica para xeral coñecemento, e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 28 de xuño de 2000.
José María García Leira
Presidente do Parlamento de Galicia
CORRECCIÓN de erros.-Resolución do 24 de marzo de 2000 pola que se ordena a publicación do acordo do Consello da Xunta de Galicia, do 23 de marzo de 2000, polo que se aproba a nova relación de postos de traballo da Consellería de Cultura, Comunicación Social e Turismo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/07/2000

Advertidos erros na citada resolución publicada no Diario Oficial de Galicia nº 70, do 10 de abril de 2000, cómpre face-las oportunas correccións:
Na páxina 4.920, no posto co código CU.C04.00.001.15770.041. NEGOCIADO II, na columna GR onde di: «C», debe dicir: «BCD».
Na páxina 4.930:
-No posto co código CU.C99.10.000.36001.106. INSPECTOR DE TURISMO, na columna OBSERVACIÓNS non debe figurar «(5)».
-No posto co código CU.C99.10.000.36001.107. INSPECTOR DE TURISMO, na columna OBSERVACIÓNS, onde di: «(5)», debe dicir: «(4)».
-No posto co código CU.C99.40.101.36001.007. TÉCNICO MEDIO DE BIBLIOTECAS, na columna VAC onde di: «NON», debe dicir: «SI», e na columna OBSERVACIÓNS non debe figurar «(1)».
-No posto co código CU.C99.40.301.36001.015. SUBALTERNO, na columna OBSERVACIÓNS non debe figurar «(1)».
Na páxina 4.932, no posto co código CU.C03.00.000.15770.036. AUXILIAR DE ARQUIVOS E BIBLIOTECAS, na columna CATEGORÍA onde di: «34», debe dicir: «35».
RESOLUCIÓN do 28 de xuño de 2000 pola que se fai público o acordo do Parlamento de Galicia relativo á elección dun membro do Consello Asesor da Compañía de Radio-Televisión Española en Galicia.
PARLAMENTO DE GALICIA — II. AUTORIDADES E PERSOAL — 05/07/2000

O Pleno do Parlamento de Galicia, na súa sesión do día 27 de xuño de 2000, acordou elixir, en cumprimento do disposto no artigo 8.2º, da Lei 10/1983, do 9 de decembro, por 68 votos, membro do Consello Asesor de RTVE en Galicia (para cubri-la vacante de Pablo Cons Pintos) a Lourdes Díaz Sánchez.
O que se publica para os efectos establecidos no artigo 8 e na disposición transitoria primeira da referida lei.
Santiago de Compostela, 28 de xuño de 2000.
José María García Leira
Presidente do Parlamento de Galicia
RESOLUCIÓN do 28 de xuño de 2000 pola que se fai público o acordo do Parlamento de Galicia relativo á elección dun membro do Consello de Contas de Galicia.
PARLAMENTO DE GALICIA — II. AUTORIDADES E PERSOAL — 05/07/2000

O Pleno do Parlamento de Galicia, na súa sesión do día 27 de xuño de 2000, acordou elixir, de conformidade co establecido no artigo 12.1º da Lei 6/1985, do 24 de xuño, membro do Consello de Contas de Galicia, por 67 votos a favor (para cubri-la vacante de Ana María Luisa Bravo Doviso), a Joaquín Álvarez Corbacho.
O que se publica para xeral coñecemento, e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 28 de xuño de 2000.
José María García Leira
Presidente do Parlamento de Galicia
ORDE do 15 de xuño de 2000 pola que se permuta a situación dos predios 849 e 848-1 do plano xeral do acordo de concentración parcelaria da zona de San Martiño de Aríns (Santiago de Compostela).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/07/2000

Vista a proposta de permuta de situación do predio nº 849, terra sobexa do proceso de concentración parcelaria de S. Martiño de Aríns (Santiago de Compostela), polo predio nº 848-1 propiedade de Jesús Neiro Aldrey, con traslación da primeira, desde a súa actual situación cara ó sur e a segunda cara ó norte, quedando así a nº 849 lindando co terreo parroquial para ser utilizada como zona de aparcadoiro para o cemiterio de S. Martiño de Aríns, e
Vista a conformidade de Jesús Neiro Aldrey, os informes emitidos pola Secretaría Xeral e do Patrimonio da Consellería de Economía e Facenda, pola Asesoría Xurídica e a Intervención Delegada da Consellería de Agricultura, Gandería e Política Agroalimentaria, así como os artigos 31 e 32 da Lei 10/1985, do 14 de agosto, de concentración parcelaria para Galicia, a Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, a disposición transitoria cuarta da Lei 13/1988, do 30 de decembro, de presupostos xerais da Comunidade Autónoma de Galicia para 1989, a disposición transitoria terceira da Lei 15/1991, do 28 de decembro, de presupostos xerais da Comunidade Autónoma de Galicia para 1992, ambas modificadoras da Lei 3/1985, do 12 de abril, do Patrimonio da Comunidade Autónoma de Galicia, e demais disposicións legais de aplicación ó caso.
Considerando que a citada permuta de situación de ambos predios ten como fin dotar dunha zona de aparcadoiro o cemiterio parroquial de S. Martiño de Aríns, o que suporía un evidente beneficio para a xeneralidade dos veciños,
Na súa virtude,
DISPOÑO:
Permuta-la situación do predio nº 849 polo nº 848-1, o que supón o traslado do primeiro, desde a súa situación actual cara ó sur, e a segunda cara ó norte, a fin de que a finca nº 849 poida ser utilizada como aparcadoiro para o cemiterio parroquial de S. Martiño de Aríns (Santiago de Compostela).
Santiago de Compostela, 15 de xuño de 2000.
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 14 de xuño de 2000 pola que se resolve a cesión en propiedade de vehículos especialmente preparados ós concellos galegos para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/07/2000

Por Orde do 29 de decembro de 1999 (DOG nº 25, do 7 de febreiro), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de vehículos especialmente preparados para misións de protección civil.
Analizadas as solicitudes e a súa documentación polos servicios competentes da Dirección Xeral de Protección Civil emitiuse o correspondente informe, e de conformidade co punto 5 da devandita orde
RESOLVO:
Primeiro.-Conceder con cargo á aplicación 13.05.624.1, programa 231 A, dos orzamentos xerais da Comunidade Autónoma de Galicia para 2000, a cesión en propiedade dun vehículo todo-terreo modelo Nissan Patrol longo, teito alto, 6 cc, diésel RD 28 equipado para misións de protección civil ós seguintes concellos: Ares; A Coruña; Boiro; Cor
cubión; Ribeira; Barreiros; Pol; Avión; Riós; Cambados; Forcarei e Mos.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 14 de xuño de 2000.
Antonio Pillado Montero
Conselleiro de Xustiza, Interior e Relacións Laborais
ORDE do 30 de xuño de 2000 pola que se modifica o modelo de solicitude de prima por sacrificio de bovinos, establecido na Orde do 30 de decembro de 1999.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/07/2000

A orde desta consellería, do 30 de decembro de 1999 (DOG nº 2, do 4-1-2000), regula o procedemento para a solicitude, tramitación e concesión, entre outras, da prima por sacrificio de gando vacún para o ano 2000 na Comunidade Autónoma de Galicia, establecéndose, nos seus anexos 1-SA1 e 1-SA2, o modelo normalizado da solicitude da dita prima.
A experiencia adquirida na tramitación desta prima aconsella establecer un novo modelo normalizado, que conteña tódolos datos necesarios para unha adecuada xestión dos procedementos que se inician coas solicitudes que se presenten.
En consecuencia, de acordo co disposto no artigo 30.1ª 3 do Estatuto de autonomía de Galicia, e en uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Os anexos 1-SA1 e 1-SA2 da Orde do 30 de decembro de 1999, pola que se regula o procedemento para as solicitudes, tramitación e concesión das axudas ós productores de determinados cultivos herbáceos na campaña de comercialización 2000/2001 e determinadas primas gandeiras para o ano 2000, na Comunidade Autónoma de Galicia, substitúense polos anexos 1-SA1 e 1-SA2 desta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de xuño de 2000.
Cástor Gago Álvarez
Conselleiro de Agricultura, Gandería
e Política Agroalimentaria
RESOLUCIÓN do 15 de xuño de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000472/2000 interposto por María Teresa Castro García.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/2000

O 7 de xuño de 2000, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia polo que se admite o recurso contencioso-administrativo 01/0000472/2000, interposto por María Teresa Castro García, contra a resolución do conselleiro de Educación e Ordenación Universitaria de data 14-3-2000, sobre denegación de habilitación para impartir lingua inglesa en educación primaria no Colexio Cristo Rey de Ferrol.
En consecuencia, esta secretaría xeral acordou nesta data e, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento
a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 15 de xuño de 2000.
Máximo García Serrano
Secretario xeral da Consellería de Educación
e Ordenación Universitaria
ORDE do 13 de xullo de 2000 pola que se dispón que o secretario xeral da Consellería de Educación e Ordenación Universitaria se encargue do despacho de asuntos da Dirección Xeral de Política Lingüística.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 14/07/2000

Producido o cesamento do titular da Dirección Xeral de Política Lingüística, cómpre adopta-las medidas inmediatas para que, sen prexuízo do posterior nomeamento do novo titular dese centro directivo, se asegure o correcto funcionamento do servicio e a resolución, se é o caso, dos asuntos encomendados á devandita unidade administrativa.
Por todo iso, en virtude das atribucións que me confire a Lei de Galicia 1/1983, do 22 de febreiro, modificada pola Lei 11/1988, do 20 de outubro, da Xunta e do seu presidente,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral de Política Lingüística, que figuran no Decreto 213/1998, do 10 de xullo, e outras que lle fosen expresamente delegadas, quédanlle encomendadas,
temporalmente e ata que se produza o nomeamento do seu titular, ó secretario xeral da Consellería de Educación e Ordenación Universitaria.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de xullo de 2000.
Celso Currás Fernández
Conselleiro de Educación e Ordenación
Universitaria
DECRETO 185/2000, do 13 de xullo, polo que se dispón que cese Manuel Regueiro Tenreiro como director xeral de Política Lingüística.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 14/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria, e logo de deliberación do Consello da Xunta de Galicia na súa reunión do día trece de xullo de dous mil,
DISPOÑO:
Que cese Manuel Regueiro Tenreiro como director xeral de Política Lingüística, agradecéndolle os servicios prestados.
Santiago de Compostela, trece de xullo de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 14 de xuño de 2000 pola que se lle autoriza a ampliación dunha unidade do segundo ciclo de educación infantil ó centro privado Hijas de Jesús da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/07/2000

Examinado o expediente presentado polo centro privado Hijas de Jesús da Coruña no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria da Coruña, que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente orde, facendo constar que, para a posta en funcionamento dela, a delegación provincial da Consellería de Educación e Ordenación Universitaria, logo de informe da inspección educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 14 de xuño de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: Estrada A Zapateira, 18.
Denominación: Hijas de Jesús.
Titular: Congregación Hijas de Jesús.
Código do centro: 15004198.
Nivel: educacion infantil-2º ciclo.
Unidades de que constaba: 9.
Unidades novas autorizadas: 1.
Composición resultante:
Centro de educación infantil: 10 unidades.
Centro de educación primaria: 24 unidades.
DECRETO 186/2000, do 29 de xuño, polo que se declara de utilidade pública e urxente execución a concentración parcelaria da zona de Catoira (Catoira-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 14/07/2000

O concello de Catoira está situado ó noroeste da provincia de Pontevedra e resultan afectadas pola concentración parcelaria aproximadamente 850 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintenove de xuño de dous mil,
DISPOÑO:
Artigo 1º.-Declarar de utilidade pública e urxente execución a concentración parcelaria da zona de Catoira (Catoira-Pontevedra).
Artigo 2º.-O perímetro da zona será, en principio, o correspondente á totalidade dos terreos do concello de Catoira. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º.-A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º.-Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras:
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintenove de xuño de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería
e Política Agroalimentaria
RESOLUCIÓN do 28 de xuño de 2000, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0002027/1999, interposto por Rosa María Rodríguez González.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/07/2000

Con data do 27 de xuño de 2000, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0002027/1999 interposto por Rosa María Rodríguez González contra a resolución do Comité Galego de Xustiza Deportiva do 13 de novembro de 1998 (recurso número 445 e acumulados) sobre eleccións na Federación Galega de Karate.
En consecuencia, a Secretaría Xeral para o Deporte acordou nesta data de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento y son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 28 de xuño de 2000.
Eduardo Lamas Sánchez
Secretario xeral para o Deporte
CORRECCIÓN de erros.-Resolución do 23 de marzo de 2000, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do I convenio colectivo de ámbito autonómico de Galicia para o sector de aparcamentos e garaxes de vehículos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/07/2000

Advertido erro na devandita resolución, publicada no Diario Oficial de Galicia nº 189, do mércores, 10 de maio de 2000, cómpre face-la oportuna corrección:
Na páxina 7.398, onde di: «(código de convenio nº 8200555)», debe dicir: «(código de convenio nº 8200575)».
RESOLUCIÓN do 31 de maio de 2000, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, da revisión salarial do convenio colectivo galego de editoriais para o ano 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/07/2000

Visto o texto para a revisión salarial do convenio colectivo de editoriais, que subscribiu a comisión mixta paritaria do convenio colectivo o 6 de abril de 2000, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e o artigo 2 do Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordena-la inscrición da devandita revisión salarial no rexistro xeral de convenios desta dirección xeral.
Segundo.-Remiti-lo texto original ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 31 de maio de 2000.
José María Fernández Olea
Director xeral de Relacións Laborais
Cláusula revisión salarial do convenio colectivo galego de editoriais para o ano 1999.
A comisión mixta paritaria do convenio colectivo, en reunión ordinaria que tivo lugar o día 6 de abril de 2000, adoptou o seguinte acordo:
Actualización das retribucións salariais do ano 1999, motivada pola diferencia entre o IPC real do ano 1999, calculado para Galicia polo Instituto Nacional de Estatística, e o IPC previsto polo Goberno.
Consonte os artigos 7.3.1 e 7.3.2 do convenio colectivo galego de editoriais establécese que:
Co efecto retroactivo ó 1 de xaneiro de 1999, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa.
CORRECCIÓN de erros.-Orde do 14 de xuño de 2000 pola que se regula a concesión de axudas para a creación no litoral de infraestructuras para actividades de tipo turístico, cultural e de lecer vinculadas ó mar.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 12/07/2000

Advertido un erro no texto da citada orde publicada no DOG nº 122, do 23 de xuño de 2000, cómpre face-las seguintes correccións:
-Na páxina 9.865, no artigo 3º.1. Beneficiarios, no segundo parágrafo, onde di: «... ou polo menos delegacións abertas que realicen actividades con continuidade», debe dicir: «... ou polo menos abrir delegacións que realicen actividades con continuidade no caso de concesión das axudas».
-Na páxina 9.866, no artigo 8º.10. Documentación, onde di: «Certificado de situación de realización do investimento para o que se solicita a axuda no momento da solicitude», debe dicir: «Certificado de non-inicio da realización do investimento para o que se solicita a axuda no momento da solicitude».
-Na páxina 9.867, no artigo 15º Mantemento da actividade e obriga de reintegro, no primeiro parágrafo, onde di: «... tres (3) anos...», debe dicir: «... cinco (5) anos...».
CORRECCIÓN de erros.-Resolución do 27 de decembro de 1999 pola que se ordena a publicación do acordo do Consello da Xunta de Galicia, do 23 de decembro de 1999, polo que se aproba a nova relación de postos de traballo da Consellería de Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/07/2000

Advertidos erros na citada resolución publicada no Diario Oficial de Galicia nº 250, do 29 de decembro de 1999, cómpre face-las oportunas correccións:
-Na páxina 15.178, no posto co código «MA.C99.10.301.15001.002. Director Espacios Naturais», na columna «Titulación académica», debe suprimirse a clave 2007.
-Na páxina 15.183, no posto co código «MA.C99.20.052.15330.002. Axente zonal (auxiliar técnico forestal)», na columna «Titulación académica», debe suprimirse a clave 5133.
-Na páxina 15.187, no posto co código «MA.C99.10.301.27001.002. Director Espacios Naturais», na columna «Titulación académica», debe suprimirse a clave 2007.
-Na páxina 15.197, no posto co código «MA.C99.10.301.32001.002. Director Espacios Naturais», na columna «Titulación académica», debe suprimirse a clave 2007.
-Na páxina 15.206, no posto co código «MA.C99.10.301.36001.002. Director Espacios Naturais», na columna «Titulación académica», debe suprimirse a clave 2007.
-Na páxina 15.211, no posto co código «MA.C99.30.161.36240.005. Axente (auxiliar técnico forestal)», pasa a denominarse «Axente (auxiliar técnico forestal instalacións)».